Criteriile pentru clasificarea vehiculelor în subcategoria vehiculelor de teren (ORV) se specifică în secțiunea 4 din partea A.

2.2. Vehicule cu destinație specială (SPV)

2.3. Vehicule de teren cu destinație specială

3. Criterii pentru clasificarea vehiculelor în categoria N

4. Criterii pentru clasificarea vehiculelor în subcategoria vehiculelor de teren

4.1. Vehiculele din categoriile M1 sau N1 se clasifică în subcategoria vehiculelor de teren dacă îndeplinesc în același timp următoarele condiții: (a) cel puțin o axă față și cel puțin o axă spate concepute să fie acționate simultan, indiferent dacă o axă motoare poate fi decuplată; (b) sunt echipate cu cel puțin un mecanism de blocare a diferențialului sau un mecanism cu efect similar; (c) pot să urce o rampă cu înclinarea de cel puțin 25 % fără remorcă; (d) îndeplinesc cinci din următoarele șase cerințe: (i) unghiul de atac este de cel puțin 25 grade; (ii) unghiul de degajare este de cel puțin 20 de grade; (iii) unghiul de rampă este de cel puțin 20 de grade; (iv) garda la sol sub axa față este de cel puțin 180 mm; (v) garda la sol sub axa spate este de cel puțin 180 mm. (vi) garda la sol între axe este de cel puțin 200 mm.

4.2. Vehiculele care aparțin categoriilor M2, N2 sau M3, a căror masă maximă nu depășește 12 tone, se clasifică în subcategoria vehiculelor de teren dacă îndeplinesc condiția stabilită la litera (a) sau ambele condiții stabilite la literele (b) și (c): (a) toate osiile lor sunt acționate simultan, indiferent dacă una sau mai multe osii motoare poate fi decuplată, (b) (i) cel puțin o axă față și cel puțin o axă spate sunt concepute să fie acționate simultan, indiferent dacă o axă motoare poate fi decuplată; (ii) sunt echipate cu cel puțin un mecanism de blocare a diferențialului sau un mecanism care are același efect; (iii) pot să urce o rampă cu înclinarea de 25 % fără remorcă; (c) îndeplinesc cel puțin cinci din următoarele șase cerințe, dacă masa lor maximă nu depășește 7,5 tone, și cel puțin patru, dacă masa lor maximă depășește 7,5 tone: (i) unghiul de atac este de cel puțin 25 grade; (ii) unghiul de degajare este de cel puțin 25 de grade; (iii) unghiul de rampă este de cel puțin 25 de grade; (iv) garda la sol sub axa față este de cel puțin 250 mm; (v) garda la sol între axe este de cel puțin 300 mm; (vi) garda la sol sub axa spate este de cel puțin 250 mm;

4.3. Vehiculele care aparțin categoriilor M3 sau N3, a căror masă maximă depășește 12 tone, se clasifică în subcategoria vehiculelor de teren dacă îndeplinesc condiția stabilită la litera (a) sau ambele condiții stabilite la literele (b) și (c): (a) toate osiile lor sunt acționate simultan, indiferent dacă una sau mai multe osii motoare poate fi decuplată, (b) (i) cel puțin jumătate din axe (sau două din cele trei axe, în cazul unui vehicul cu trei axe și trei axe în cazul unui vehicul cu cinci axe) sunt concepute să fie acționate simultan, indiferent dacă o axă motoare poate fi decuplată; (ii) există cel puțin un mecanism de blocare a diferențialului sau un mecanism cu efect similar; (iii) pot să urce o rampă cu înclinarea de 25 % fără remorcă; (c) îndeplinesc cel puțin patru din următoarele șase cerințe: (i) unghiul de atac este de cel puțin 25 grade; (ii) unghiul de degajare este de cel puțin 25 de grade; (iii) unghiul de rampă este de cel puțin 25 de grade; (iv) garda la sol sub axa față este de cel puțin 250 mm; (v) garda la sol între axe este de cel puțin 300 mm; (vi) garda la sol sub axa spate este de cel puțin 250 mm;